Alles wat jy op 'n kaart kan plaas – Dit is Senwes Geografiese Inligtingstelsel (GIS)
Nee, hier word nie gebak en gebrou nie, dit is nie daardie tipe gis nie, vertel die dames by Senwes se GIS-afdeling, oftewel die Geografiese Inligtingstelselafdeling, my. Dit is nou oestyd en beslis die regte tyd om die seisoen af te sluit en vir die volgende boerderyseisoen te beplan. Dit is presies waar Senwes se GIS-afdeling jou kan bystaan om letterlik enigiets denkbaar vir produsente op 'n kaart te plaas. Alles wat op hierdie aardbol gebeur word op papier voorgestel.
Inligtingsdienste wat GIS verskaf
Doelspesifieke plaas- en gebiedskaarte met GPS-koördinate.
Hoëresolusie lugfoto's – 50cm resolusie en selfs beter.
Tematiese kaarte, data-insamelingskaarte, analitiese kaarte, beplanningskaarte, netwerkkaarte, voorleggingskaarte, publikasiekaarte, atlasse asook lugfotokaarte (gebied spesifiek op aanvraag).
Chemiese analisekaarte, liggings- en oppervlakkaarte.
In vandag se baie mededingende landbouwêreld het jy die voorsprong en voordeel nodig wat kartering vir jou kan bied. Kaarte bied aan jou die skematiese voorstelling van enigiets in die bedryf soos 'n kaart van Nampo Oesdag, Senwes se silobedryf, aflaaipunte in jou streek, besigheidsvennote of meulens in jou streek of die hele land of wêreld. Daar is nie perke nie - waar jy jouself ookal in die waardeketting bevind, kan Senwes se GIS-afdeling jou van hulp wees.
Kaarte word in groottes van A4 tot A0 verskaf en laminering word ook op aanvraag gedoen.
Om van hierdie dienste gebruik te maak, kontak asseblief Senwes se GIS-spesialiste, waar inligting streng vertroulik hanteer word. Indien jy nie al die inligting het nie, kan die GIS-personeel jou ook hiermee bystaan.